b'\n_START_ARTICLE_\nMartinho Ndafa Kabi\n_START_SECTION_\nBiografia\n_START_PARAGRAPH_\nKabi, membre de l\'\xc3\xa8tnia dels balantes, va n\xc3\xa9ixer a Nhacra a la regi\xc3\xb3 d\'Oio. Es va incorporar al PAIGC en mar\xc3\xa7 de 1974 i va ser delegat a Primer Congr\xc3\xa9s Extraordinari del PAIGC (novembre de 1981), en el Segon Congr\xc3\xa9s Extraordinari (gener de 1991), en el Cinqu\xc3\xa8 Congr\xc3\xa9s Ordinari (desembre de 1991), en el Sis\xc3\xa8 Congr\xc3\xa9s Ordinari (maig de 1998), en el Tercer Congr\xc3\xa9s Extraordinari (setembre de 1999), i en el Quart Congr\xc3\xa9s Extraordinari (gener-febrer de 2002). Va ser escolit com a president de la Comissi\xc3\xb3 Nacional de Verificaci\xc3\xb3 i Control en el Tercer Congr\xc3\xa9s Extraordinari el 1999 i com a vicepresident tercer del PAIGC en el IV Congr\xc3\xa9s Extraordinari de 2002. Kabi \xc3\xa9s considerat de la l\xc3\xadnia dura del PAIGC._NEWLINE_En el govern del primer ministre Carlos Gomes J\xc3\xbanior, va ocupar el c\xc3\xa0rrec de Ministre d\'Energia i Recursos Naturals entre maig de 2004 i abril de 2005, quan fou nomenat Ministre de Defensa. Despr\xc3\xa9s que el President Nino Vieira destitu\xc3\xads Gomes J\xc3\xbanior, el Comit\xc3\xa8 Permanent del Bur\xc3\xb3 Pol\xc3\xadtic del PAIGC va elegir Kabi per succeir-lo com a primer ministre, per\xc3\xb2 el 2 de novembre de 2005 Vieira va nomenar en el seu lloc Aristides Gomes, un dissident del PAIGC lleials al president. El PAIGC argument\xc3\xa0 que el nomenament de Gomes era "arbitrari i inconstitucional", per\xc3\xb2 el nomenament va ser confirmat pel Tribunal Suprem al gener de 2006._NEWLINE_El PAIGC, el Partit de Renovaci\xc3\xb3 Social (PRS), i el Partit Unit Social Democr\xc3\xa0tic (PUSD) van signar un "pacte d\'estabilitat" al mar\xc3\xa7 de 2007. Despr\xc3\xa9s que Aristides Gomes va perdre un vot de confian\xc3\xa7a i va presentar la seva ren\xc3\xbancia al final del mes, Kabi es va proposar com a primer ministre per l\'alian\xc3\xa7a de tres partits. El 9 d\'abril, es va anunciar que el president Jo\xc3\xa3o Bernardo Vieira havia rebutjat l\'elecci\xc3\xb3 de Kabi, per\xc3\xb2 la coalici\xc3\xb3 va dir que el mantenien com la seva opci\xc3\xb3; finalment, el mateix dia, Vieira nomen\xc3\xa0 Kabi com a nou Primer Ministre. Kabi va dir que el principal objectiu del seu govern seria l\'organitzaci\xc3\xb3 de les eleccions legislatives plantejades per a 2008; tamb\xc3\xa9 va dir que la reconciliaci\xc3\xb3 nacional era necess\xc3\xa0ria per aconseguir aquest objectiu i que "faria del di\xc3\xa0leg una prioritat de [el seu] mandat"._NEWLINE_Kabi va prendre possessi\xc3\xb3 el 13 d\'abril, i el seu govern, integrat per 20 ministres (incloent vuit del PAIGC, vuit dels PRS, i dos del PUSD) va ser nomenat el 17 d\'abril. Kabi era vist com a proper al Cap d\'Estat Major de les Forces Armades._NEWLINE_Com a primer ministre, Kabi es va veure involucrat en una llarga disputa amb el president del Tribunal de Comptes, Francisco Fadul._NEWLINE_El PAIGC va retirar el seu suport a Kabi el 29 de febrer de 2008, dient que ho feia "per evitar actes d\'indisciplina que amenacen la cohesi\xc3\xb3 i la unitat en el partit". El president del PAIGC Carlos Gomes J\xc3\xbanior critic\xc3\xa0 Kabi per suposada manca de lleialtat al partit i simpatitzar amb el PRS. Al VII Congr\xc3\xa9s Ordinari del PAIGC celebrat entre juny i juliol de 2008, Kabi era  candidat a la direcci\xc3\xb3 del partit; per\xc3\xb2 Gomes i Malam Bacai Sanh\xc3\xa1 eren els principals candidats, i Gomes va ser reelegit com a president del PAIGC. Kabi va rebre 95 vots, quedant en un distant tercer lloc. _NEWLINE_Despr\xc3\xa9s de Kabi va destituir als directors de duanes, impostos i del Tresor el 25 de juliol de 2008 sense notificar amb antelaci\xc3\xb3 al partit, el PAIGC va decidir retirar-se del pacte d\'estabilitat dels tres partits signat el mar\xc3\xa7 de 2007. _NEWLINE_Vieira va dissoldre l\'Assemblea Nacional Popular i va nomenar Carlos Correia per substituir Kabi com a primer ministre el 5 d\'agost de 2008. Kabi era fora del pa\xc3\xads en aquell moment per raons de salut.'